作者：刘辰翁
词牌/韵律：乳燕飞・贺新郎

paragraphs: 过雨城西路。
看轻云、弄日花间，微寒如雾。
谁是宣华门守者，报我十分开五。
便痛饮、能销几度。
寄语后来看花客，待看花、莫待开成树。
成树也，半为土。
佺巢蜀锦今何许。
记西湖、聚景村庄，王亭谢墅。
冷落柯丘二三子，更问何园韩圃。
悄一笑、回车竹所。
点点守宫包红泪，纵倾城、一顾倾城顾。
家国事，正何与。